Model 281 Proteus

**Model 281 Proteus** – „Scaled Composites“ eksperimentinis orlaivis su tandeminiu sparnu, kuris gali būti pritaikytas įvairioms paskirtims. Originaliai buvo sukurtas tiriant galimybes naudoti ypač aukštai skraidančius lėktuvus telekomunikacijoms. Modelį sukūrė inžinierius Burt Rutan.

Orlaivis yra pagamintas iš kompozitinių medžiagų - grafito epoksido, sujungto "sumuštinio" principu. Salonas - pilnai hermetizuojamas. Jo sparnų mojis, siekiantis 77 pėdas ir 7 colius (23,65 m) gali būti padidintas iki 92 pėdų (28 m) pridedant nuimamus sparnų galiukus. "Proteus" yra sukurtas pagal "alternatyvaus pilotvavimo" () koncepciją - t. y. pagrindinis pilotavimas yra numatytas kompiuteriui, tačiau pilotai taip pat gali perimti valdymą. 

Šiuo metu „Proteus“ priklauso „Northrop Grumman“ konglomeratui ir aktyviai naudojamas moksliniuose tyrimuose, tarp jų ir NASA.

Lėktuvas gali pakilti iki 18 km 300 m aukščio, didžiausias greitis - 507 km/h. Įgulą sudaro du žmonės, tačiau jie nėra būtini: „Proteus“ gali atlikti misijas visai autonomiškai (užprogramuotas iš anksto) arba dalinai valdomas iš žemės.

## Įdomūs faktai
Su "Proteus" pasiekti keletas FAI aviacijos rekordų, užfiksuotų klasėje C1-e (sausumos orlaiviai 3 000 - 6 000 kg svorio) grupė 3 (varomi turboreaktyviniais varikliais):

* skrydžio aukščio rekordas: 63 245 pėdų (19 277 m), pasiektas 2000 m. spalio 25 d. (pilotai  Mike Melvill ir Robert Waldmiller)
* aukštis horizontaliame skrydyje: 62 385 pėdos (19 015 m.), pasiektas 2000 m. spalio 25 d. (pilotai  Mike Melvill ir Robert Waldmiller)
* aukštis su 1000 kg svoriu: 55 994 pėdos (17 067 m.), pasiektas 2000 m. spalio 27 d.

"Proteus" buvo įtrauktas į "Times" žurnalo sudaromą 100 geriausių 1998 m. kūrinių dizaino sąrašą ("100 Best of 1998 Design").

2002 m. orlaivis buvo naudojamas kaip taikinys skraidančio lazerio bandymams. Bandymų metu prie "Proteus" buvo pritvirtinta 30 pėdų (10 m.) ilgio gondola, kuri buvo skirta nutaikyti skraidantį lazerį "Boeing YAL-1". Gondoloje buvo įrengta 2000 mažų angų, per kurias buvo matuojamas iš lazerio nešėjo - lėktuvo "NKC-135 Big Crow" siunčiamo lazerinio spindulio tikslumas. 

## Techniniai duomenys

*Duomenys iš* Jane's All the World's Aircraft 2003–2004

**Bendrosios charakteristikos**

* **[[Įgula (mašinos)|Įgula]]:** Du (pilotas ir antrasis pilotas)
* **Ilgis:** 56 pėdos 4 coliai (17,17 m)
* **[[Sparno mojis|Sparno (ilgiausio) mojis]]:** 77 pėdos 7 coliai (23,65 m)
* **Aukštis:** 17 pėdos 8 coliai (5,38 m)
* **Sparno plotas:** 300,5 kv. pėdos (27,92 m2)
* **[[Svoris]]:**
** **[[Tuščios transporto priemonės svoris|tuščio]]:** 5 860 svarų (2 658 kg)
** **[[Maksimalus kilimo svoris|maksimalus kilimo]]:** 12 500 svarų (5 670 kg)
* **Jėgainė:** du reaktyviniai varikliai "Williams FJ44-2", po 2 293 svarų (10,20 kN) traukos

**Skrydžio duomenys**

* **[[Greitis]]:**
** **[[V greičiai|maksimalus]]:** 313 mylių per valandą (504 km/h, 272 mazgai)
** **kreiserinis:** 219 mylių per valandą (352 km/h, 190 mazgų) skrendant 20 000 pėdų (6600 m.) aukštyje
* **Skrydžio trukmė:** 14 valandų skrendant 1 150 mylių (1 850 km) nuo bazės
* '''Skrydžio lubos'''**:** 61 000 pėdų (19 000 m) vidutinis misijos aukštis
* **Kilimo greitis:** 3 400 pėdų/min (17 m/s)

## Literatūra

* Jackson, Mark. *Jane's All The World's Aircraft 2003–2004*. Coulsdon, UK: Jane's Information Group, 2003. ISBN 0-7106-2537-5

## Išnašos